text: Se billederne: Publikum er på plads på "bjerget"
  08 august 2014 kl. 14.29
  For 11. gang lægger Post Danmark Rundt-feltet vejen forbi Kiddesvej i Vejle. Det betyder også, at publikum vanen tro er klar til at heppe på de mange ryttere langs den stejle strækning.
  Stemningen er i top fredag eftermiddag på Kiddesvej i Vejle. Her har folk fra nær og fjern taget opstilling, så de kan heppe og klappe de mange ryttere igennem i alt fire ture på den stejle vej.
  I flere af haverne, der grænser ud til vejen, har beboerne fået besøg af venner og familie. Det fortæller TV SYD's journalist, Martin Andersen.
  Løbsarrangørerne havde forventet, at rytterne ville ramme Vejle omkring klokken 16, men publikum måtte vente til klokken 16.30, før de første ryttere ramte Kiddesvej i Vejle. Her får de fornøjelsen af en gennemsnitlig stigning på omkring 12 procent, med 19 procent som det stejleste.
  Du kan se mere fra dagens Kongeetape i Post Danmark Rundt i TV SYD's udsendelser dagen igennem.
  